सङ्गणकस्य निर्देशनं प्रदातुं का भाषा नितरां उपयुक्ता इति अन्वेष्टुं बहवः प्रयोगाः कृताः । विश्वस्य सकलाः भाषा तत् प्रयोगे परीक्षिताः । विश्वभाषासु संस्कृतमेव अधिकं वैज्ञानिकं वर्तते । अतः सङ्गणकस्य कृते संस्कृतं एव श्रेष्ठभाषा भवितुं अर्हतीति अद्य प्रयोगैः प्रमाणितम् ।
परिसर संरक्षणम् आद्यं कर्तव्यं इति भारतीयाः मान्यन्ते स्म । सूर्ये, वृक्षे, जले, वायौ, भूमौ च दैवमपश्यन् ते । परिसरप्रदूषणं नाशो वा पापमिति ते पर्यगणयन् । सस्यानां प्राणीनां च रक्षणं, तेषां उपयुक्ततां च सम्यक् ज्ञात्वा एव ते व्यवहारं अकुर्वन् । अत एव ते 'पञ्चाम्रारोपी नरकं न याति' इति घोषितवन्तः । वापीकूपतटाकानां निर्माणे ते महत्त्वं दत्तवन्तः । अन्तर्जलसमतलं रक्षितुं शासनान्यपि व्यरचि ।
